દસ દિવસમાં જ દોઢ ગણા રૂપિયા કરી આપવાની લાલચ આપી 26.47 લાખનું કૌભાંડ આચરવા બદલ અશોક જાડેજાના ત્રણ સાગરીતોને સીઆઇડી ક્રાઇમે ઝડપી લીધા છે ત્યારે ત્રણે આરોપીઓએ ગ્રામ્ય કોર્ટમાં જામીન માટે અરજી કરી છે. જેની સામે સીઆઇડી ક્રાઇમે એફિડેવિટ કરી જણાવ્યું છે કે, આરોપીઓએ અગાઉ પણ આ જ પ્રકારના ગુના કર્યા હતા અને હવે જામીન મળે તો આવા જ ગુના ફરી કરે તેમ છે. ત્યારે જામીન ન આપવા જોઇએ. આ મામલે સુનાવણી પૂર્ણ થતા કોર્ટે ચુકાદો શુક્રવાર પર અનામત રાખ્યો છે.